|  |  |  |  |  |
| --- | --- | --- | --- | --- |
| |  | | --- | |  | |  |  |  |
|  | | |

Poštovani,

Služba za zapošljavanje KS je izvršila promjenu odgovorne osobe na nadležnom sudu i odmah započela isplate svim korisnicima novčane naknade, a koji imaju rješenje kojim se ova naknada utvrđuje. Ovim je ispunjeno obećanje Službe da će sa današnjim danom započeti isplate.

Pored ovih isplata započete su i isplate prema poslodavcima koji koriste programe Službe.

*Kako bi se otklonile sve nejasnoće po pitanju novčanih naknada, a i zbog učestalih poziva korisnika, ovim putem obavještavamo javnost da je Služba na dan 24.06.2020. godine imala 3.100 zaprimljenih zahtjeva.* Ovo znači da su ovi zahtjevi još u obradi, a isti su *ostavljeni u amanet novom vd direktoru*. Priroritet Službe je, a po saznanju za ovaj podatak, da se ovi zahtjevi što prije riješe i stoga su svi mogući kadrovski potencijali stavljeni u funkciju što bržeg rješavanja ovog problema. Pored ovog, u Službi je i radno vrijeme prilagođeno ovoj hitnoj obradi svih pristiglih zahtjeva.

*Prethodna uprava koja se u proteklom periodu bavila većinom izmišljenim navodima o kriminalu potpuno je zanemarila svoju zakonsku obavezu izdavanja rješenja nezaposlenim licima, te smo sada prisiljeni što hitnije rješavati nagomilane zahtjeve korisnika.*

*Još jednom želimo da ponovimo da je ovih 3.100 zahtjeva zatečeno stanje, a sve činimo da ih što prije obradimo i da svi korisnici novčane naknade dobiju svoje primanje sa Službe za zapošljavanje KS.*

S poštovanjem,

VD Direktorica

Edina Ljubuškić